
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΡΤΟ _ Αρ. Φύλλου 78 

13 Μαΐου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

98. Τροποποίηση του Π.Δ. 11 /1992 «περί αρμοδιοτή¬ 
των και διαρθρώσεως της Κεντρικής Υπηρεσίας 


του Υπουργείου Εξωτερικών . 1 

99. Ορισμός της 19ης Μαΐου ως ημέρας μνήμης της 
γενοκτονίας των Ελλήνων του Πόντου . 2 

100. Ρύθμιση θεμάτων του Κέντρου Ελληνικής Γλώσ¬ 
σας . 3 

101. Τροποποίηση διατάξεων του Π.Δ/τος 250/92 

(ΦΕΚ 138/Α) . 4 

102. Τροποποίηση διατάξεων που ρυθμίζουν θέματα 

σχολείων Δευτεροβάθμιας Εκπαίδευσης . 5 

103. Σύσταση τριών (3) θέσεων με σύμβαση εργασίας 

ιδιωτικού δικαίου στο Γραφείο του Γενικού Διευ¬ 
θυντή του ΟΣΕ . 6 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 98 
Τροποποίηση του Π.Δ. 11/1992 «περί αρμοδιοτήτων και 
διαρθρώσεως της Κεντρικής Υπηρεσίας του Υπουρ¬ 
γείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 4 παρ. 2 του Ν. 419/1976 «περί Οργανι¬ 
σμού του Υπουργείου Εξωτερικών» (Α' 221). 

2. Το άρθρο 24 παρ. 5 του Ν. 1558/1985 «Κυβέρνηση 
και Κυβερνητικά όργανα» (Α' 137). 

3. Το Π.Δ. 11/1992 «Αρμοδιότητες και διάρθρωση της 
Κεντρικής Υπηρεσίας του Υπουργείου Εξωτερικών» (Α' 
3). 

4. Το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» και το γεγονός ότι 
από τις διατάξεις του παρόντος δεν προκαλείται δαπάνη 
σε βάρος του κρατικού προϋπολογισμού, σύμφωνα με το 
έγγραφο της ΣΤ 1 Δ/νσης Οικονομικής Διοίκησης 
417,2.1994). 


5. Τις υπ’ αριθ. 689/93 και 125/94 γνωμοδοτήσεις του 
Συμβουλίου της Επικράτειας μετά από πρόταση των 
Υπουργών Προεδρίας της Κυβέρνησης, Εξωτερικών και 
του Υπουργού Οικονομικών, αποφασίζουμε: 

Αρθρο μόνο 

1. Στην παρ. 1 του άρθρου 18 του Π.Δ. 11/1992, προ¬ 
στίθεται εδάφιο δ' το κείμενο του οποίου έχει ως εξής«Τη 
Γ4 Διεύθυνση Δικαιοσύνης και Εσωτερικών Υποθέ¬ 
σεων». 

2. Τα εδάφια δ' και ε' της παρ. 1 του άρθρου 18 του Π.Δ. 
11/1992 αναριθμούνται σε ε' και στ' αντιστοίχως. 

3. Στο Π.Δ. 11/1992 προστίθεται άρθρο με αρίθμηση 
21Α, το κείμενο του οποίου έχει ως εξής: 

« Αρθρο 21Α 

Γ4 Διεύθυνση 

Δικαιοσύνης και Εσωτερικών Υποθέσεων 

1. Η Γ4 Διεύθυνση είναι αρμόδια σε συνεργασία με τα 
συναρμόδια Υπουργεία και Υπηρεσίες για το χειρισμό θε¬ 
μάτων και το συντονισμό της συνεργασίας με τα άλλα 
κράτη - μέλη στους τομείς που καλύπτονται από τις διατά¬ 
ξεις σχετικά με τη συνεργασία στους τομείς Δικαιοσύνης 
και Εσωτερικών Υποθέσεων και άλλες συναφείς διατάξεις 
της Συνθήκης για την Ευρωπαϊκή Ένωση (Ν. 2077/1992, 
Α' 136), ειδικότερα δε για τα εξής θέματα: 
α) πολιτική ασύλου και απελάσεις αλλοδαπών, 
β) κανόνες διέλευσης πολιτών τρίτων κρατών από τα 
εξωτερικά σύνορα των κρατών - μελών, άσκηση των σχετι¬ 
κών ελέγχων και πολιτική θεωρήσεων, 
γ) μεταναστευτική πολιτική έναντι πολιτών τρίτων κρα¬ 
τών (είσοδος, κυκλοφορία, διαμονή, επανένωση οικογε¬ 
νειών, πρόσβαση στην εργασία και αντιμετώπιση παραβιά¬ 
σεων των σχετικών διατάξεων), 
δ) καθορισμό πλαισίου δικαστικής συνεργασίας σε 
αστικά, ποινικά και κοινοτικά θέματα, 
ε) καθορισμό πλαισίου τελωνειακής και αστυνομικής 
συνεργασίας για την πρόληψη και καταπολέμηση της τρο¬ 
μοκρατίας, του λαθρεμπορίου ναρκωτικών και άλλων σο¬ 
βαρών μορφών διεθνούς εγκληματικότητας, σε συνδυα¬ 
σμό με τη διοργάνωση συστήματος ανταλλαγής πληροφο- 
Ρ^ώνστα<πλ α ίσια της Ευρωπαϊκής Αστυνομικής Υπηρεσίας 

στ) καθορισμό πλαισίου υγειονομικής συνεργασίας για 
την πρόληψη και καταπολέμηση της τοξικομανίας. 

ζ) καθορισμό πλαισίου συνεργασίας για την καταπολέ¬ 
μηση της τοξικομανίας και της απάτης διεθνούς κλίμακος, 
η) ανθρώπινα εν γένει δικαιώματα, 









1172 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


θ) ιθαγένεια της Ευρωπαϊκής Ένωσης. 

2. Η Γ4 Διεύθυνση είναι επίσης αρμόδια, σε συνεργασία 
με τις αρμόδιες Υπηρεσίες και Οργανισμούς, για το χειρι¬ 
σμό θεμάτων και το συντονισμό της συνεργασίας με τα 
άλλα κράτη - μέλη στους τομείς που καλύπτονται από τη 
Συμφωνία 80ΗΕΝ0ΕΝ. 

3. Ο εκάστοτε Διευθυντής της Γ4 Διεύθνσης ορίζεται 
ως εκπρόσωπος της Ελλάδος στην Κεντρική Ομάδα της 
Συμφωνίας 50ΗΕΝ0ΕΝ. 

4. Η Γ4 Διεύθυνση περιλαμβάνει τα εξής Τμήματα: 

I Τμήμα: Ασύλου, Μετανάστευσης και θεωρήσεων. 

II. Τμήμα: Δικαστικής Συνεργασίας. 

III. Τμήμα: Τελωνειακής, Αστυνομικής Συνεργασίας. 

IV Τμήμα: Ιθαγένειας Ευρωπαϊκής Ένωσης - Ανθρωπί¬ 
νων Δικαιωμάτων. 

5. Η παράγραφος 7 του άρθρου 28 του Π.Δ. 11/1992 
αντικαθίσταται ως εξής: «Τμήμα Προξενικών Συμβάσεων 
και Συνεργασίας με Διεθνείς Οργανισμούς». 

Στην αρμοδιότητα του Τμήματος ανήκει: 
α) Η σύναψη και παρακολούθηση εφαρμογής προξενι¬ 
κών συμβάσεων. 

β) Η παρακολούθηση στα πλαίσια διεθνών οργανισμών, 
συμφωνιών και συναντήσεων θεμάτων αναφερομένων 
στην εγκληματικότητα, τη δικαστική συνεργασία και τα 
προξενικά θέματα γενικά, εξαιρέσει εκείνων που υπάγο¬ 
νται στην αρμοδιότητα άλλων Διευθύνσεων. 

6. Στο εδάφιο β' της παραγράφου 1 του άρθρου 28 του 
Π.Δ. 11 /1992 και μετά τη λέξη «Ειδικότερα» προστίθενται 
οι λέξεις: «και υπό την επιφύλαξη των διατάξεων του άρ¬ 
θρου 21Α του παρόντος». 

7. Καταργούνται τα εδάφια δ' και ια' της παραγράφου 4, 
καθώς και το εδάφιο «β» της παραγράφου 6 του άρθρου 
28 του Π.Δ. 11/1992. 

8. Το εδάφιο <φ> της παραγράφου 4 του άρθρου 28 του 
Π.Δ. 11/1992 αντικαθίσταται ως εξής: «ι. Στην απέλαση 
Ελλήνων από το εξωτερικό». 

9. Στο εδάφιο «γ» της παρ. 6 του άρθρου 28 του Π.Δ. 
11/1992 διαγράφονται οι λέξεις: «και αλλοδαπών στην 
Ελλάδα». 

10. Στην παράγραφο 3 του άρθρου 4 του Π.Δ. 83/1993 
(Α' 36) διαγράφονται οι λέξεις «της Διεύθυνσης Διοικητι¬ 
κών και Δικαστικών Υποθέσεων». 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 9 Μαΐου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

ΑΝΑΣΤ. ΠΕΡΟΝΗΣ ΚΑΡΟΛΟΣ ΠΑΠΟΥΛΙΑΣ 

ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 99 
Ορισμός της 19ης Μαΐου ως ημέρας μνήμης της γενοκτο¬ 
νίας των Ελλήνων του Πόντου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 2 του Ν. 2193/1994 «Η 19η 
Μαΐου καθιερώνεται ως ημέρα μνήμης της γενοκτονίας 
των Ελλήνων του Πόντου» (Α' 32). 


2. Τη διάταξη του άρθρου 27 του Ν. 2081/1992 (Α' 
154). 

3. Την 55986/19.11.1993 κοινή απόφαση του Πρωθυ¬ 
πουργού και του Υπουργού Εσωτερικών (Β' 861). 

4. Την 5179/11.4.1994 γνώμη της «Πανελλήνιας Ομο¬ 
σπονδίας Ποντιακών Σωματείων» και την 794/20.4.1994 
γνώμη της «Ομοσπονδίας Ποντιακών Σωματείων Νότιας 
Ελλάδας». 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

6. Την 160/1994 γνωμοδότηση του Συμβουλίου της 
Επικράτειας, και με πρόταση του Υφυπουργού Εσωτερι¬ 
κών, αποφασίζουμε: 

Αρθρο 1 

1. Ορίζεται η 19η Μαΐου ως ημέρα μνήμης της γενοκτο¬ 
νίας των Ελλήνων του Πόντου. Οι εκδηλώσεις μνήμης 
έχουν πανελλήνιο χαρακτήρα και γίνονται σε ολόκληρη 
την επικράτεια. 

2. Αν η 19η Μαΐου δεν συμπίπτει να είναι ημέρα Κυριακή 
ο εορτασμός γίνεται την πρώτη Κυριακή μετά την 19η 
Μαΐου. 

Αρθρο 2 

Οι εκδηλώσεις μνήμης περιλαμβάνουν κατά βάση γε¬ 
νικό σημαιοστολισμό, φωταγώγηση των δημοσίων κτιρίων 
και των δημοτικών και κοινοτικών καταστημάτων, τέλεση 
δοξολογιών στις έδρες των νομών και των επαρχείων, εκ¬ 
φώνηση ομιλιών κατά τη δοξολογία, κατάθεση στεφάνων 
στις έδρες των νομών και των επαρχείων από το γενικό 
γραμματέα περιφέρειας, το νομάρχη, τον έπαρχο, τις 
στρατιωτικές αρχές, το δήμαρχο της έδρας του νομού, το 
δήμαρχο ή τον πρόεδρο της κοινότητας της έδρας του 
επαρχείου, εκπροσώπους των πολιτικών κομμάτων, εκ¬ 
προσώπους των ποντιακών οργανώσεων και εκπροσώ¬ 
πους νομικών προσώπων που επιθυμούν να τιμήσουν την 
επέτειο, ομιλίες στα σχολεία και στα εκπαιδευτικά ιδρύ¬ 
ματα όλων των βαθμιδών. 

Αρθρο 3 

Το πρόγραμμα των εκδηλώσεων μνήμης καταρτίζεται 
με απόφαση του νομάρχη. 

Στον Υφυπουργό Εσωτερικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 11 Μαΐου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

ΓΕΩΡΓΙΟΣ ΔΑΣΚΑΛΑΚΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 100 
Ρύθμιση θεμάτων του Κέντρου Ελληνικής Γλώσσας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 26 παρ. 4 του Ν. 2083/ 
1992 «Εκσυγχρονισμός της Ανώτατης Εκπαίδευσης» (Α' 
159), β) του άρθρου 29 Α του Ν. 1558/1985 όπως το άρ¬ 
θρο αυτό προστέθηκε με το άρθρο 27 του Ν. 2081/1992 
(Α' 154). 

2. Το έγγραφο ΙΒ/2937/7.4.1994 της Διεύθυνσης Οι¬ 
κονομικών Υποθέσεων του Υπουργείου Εθνικής Παιδείας 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


1173 


και θρησκευμάτων από το οποίο προκύπτει ότι η δαπάνη 
που προκαλείται ετησίως από τις διατάξεις του παρόντος 
διατάγματος ανέρχεται στο ύψος των 165.000.000 δρχ. 
και καλύπτονται από τον προϋπολογισμό του ΥΠΕΠΘ (Φο¬ 
ρέας 19.20 ΚΑΕ 2529). 

Για το οικονομικό έτος 1994 η δαπάνη θα ανέλθει στο 
ποσό των 25.000.000 δρχ. και η σχετική πίστωση έχει εγ¬ 
γράφει στον προϋπολογισμό του ΥΠΕΠΘ. Για το 1995 η 
δαπάνη θα αυξηθεί κατά 100.000.000 δρχ. και θα ληφθεί 
μέριμνα για την εγγραφή της αντίστοιχης πίστωσης. 

3. Την αριθμ. 164/1994 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Άρθρο 1 

Έδρα - σφραγίδα 

1. Το κατά τις διατάξεις του άρθρου 26 του Ν. 2083/ 
1992 Κέντρο Ελληνικής Γλώσσας εδρεύει στην πόλη της 
Θεσσαλονίκης. 

2. Το Κέντρο έχει σφραγίδα στρογγυλή, στην οποία 
αναγράφονται μέσα σε πλαίσιο περιμετρικά: στο επάνω 
μέρος «ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥ¬ 
ΜΑΤΩΝ», και στο κάτω «ΚΕΝΤΡΟ ΕΛΛΗΝΙΚΗΣ ΓΛΩΣ¬ 
ΣΑΣ». Στο μέσο φέρει απεικόνιση, καθοριζόμενη με από¬ 
φαση του Διοικητικού Συμβουλίου. 

Άρθρο 2 
Διάρθρωση 

1. Οι φορείς με τους οποίους συνεργάζεται και συντονί¬ 
ζεται το Κέντρο Ελληνικής Γλώσσας για την επίτευξη των 
κατά την παρ. 1 του άρθρου 26 του Ν. 2083/1992 σκοπών 
του είναι ιδίως: Τα τμήματα Φιλολογίας των Φιλοσοφικών 
Σχολών των Ανωτάτων Εκπαιδευτικών Ιδρυμάτων, το Ιν¬ 
στιτούτο Νεο-ελληνικών Σπουδών (Ίδρυμα Μανόλη Τρια- 
νταφυλλίδη), το Διδασκαλείο της Φοιτητικής Λέσχης του 
Πανεπιστημίου Αθηνών, το Σχολείο Νέας Ελληνικής 
Γλώσσας του Αριστοτελείου Πανεπιστημίου Θεσσαλονί¬ 
κης, το Κέντρο Συντάξεως του Ιστορικού Λεξικού της 
Νέας Ελληνικής Γλώσσας της Ακαδημίας Αθηνών, το Παι¬ 
δαγωγικό Ινστιτούτο, το Ίδρυμα Ελληνικού Πολιτισμού, οι 
υπηρεσίες του Υπουργείου Εξωτερικών κυρίως του Από¬ 
δημου Ελληνισμού, οι υπηρεσίες του Υπουργείου Πολιτι¬ 
σμού καθώς και ιδρύματα του εσωτερικού και εξωτερικού 
που έχουν σκοπούς ίδιους ή παρεμφερείς με αυτούς του 
Κέντρου. 

2. Το Κέντρο απαρτίζεται από α) Την Κεντρική Διοίκηση 
και β) Τα Παραρτήματα στο εσωτερικό και το εξωτε¬ 
ρικό. 

3. Η Κεντρική Διοίκηση συγκροτείται από: 

α) Τα επιστημονικά τμήματα (ί) Λεξικογραφίας, (ϋ) Γλωσ¬ 
σολογίας, (ϋί) Στήριξης και Προβολής της Ελληνικής Γλώσ¬ 
σας και (ίν) Στήριξης και Προβολής της Ελληνικής Λογοτε¬ 
χνίας. 

β) Την Υπηρεσία Εκδόσεων και Βιβλιοθήκης και 
γ) Τη Διεύθυνση Διοίκησης και Οικονομικής Διαχείρισης 
η οποία διαρθρώνεται στα Τμήματα (ί) Προσωπικού, (ϋ) Οι¬ 
κονομικής Διαχείρισης και (ϋί) Διοικητικής μέριμνας. 

4. α) Οι αρμοδιότητες των επιστημονικών τμημάτων κα¬ 
θορίζονται με τον οργανισμό λειτουργίας του Κέντρου. 

β) Η Υπηρεσία Εκδόσεων και Βιβλιοθήκης μεριμνά για 
την οργάνωση και τη λειτουργία της βιβλιοθήκης του Κέ¬ 
ντρου, την τήρηση και ενημέρωη του βιβλιογραφικού αρ¬ 
χείου και την έκδοση του διδακτικού υλικού για την προ¬ 
βολή και διάδοση της ελληνικής γλώσσας. 

γ) Η Διεύθυνση Διοίκησης και Οικονομικής Διαχείρισης 
χειρίζεται τα θέματα που αφορούν το προσωπικό, την οι¬ 


κονομική διαχείριση και τη διοικητική μέριμνα του Κέ¬ 
ντρου. 

Οι αρμοδιότητες της διεύθυνσης κατανέμονται μεταξύ 
των τμημάτων αυτής ως ακολούθως: 

(ί) Τμήμα Προσωπικού: Στην αρμοδιότητα του τμήματος 
αυτού ανήκουν τα θέματα που σχετίζονται με τις διαδικα¬ 
σίες πρόσληψης και εν γένει υπηρεσιακής κατάστασης 
όλου του προσωπικού του Κέντρου, τα θέματα μετακίνη¬ 
σής τους στο εσωτερικό και το εξωτερικό, τα θέματα χο¬ 
ρήγησης αδειών καθώς και τα πειθαρχικά θέματα. 

(ϋ) Τμήμα Οικονομικής Διαχείρισης: Στην αρμοδιότητα 
του τμήματος αυτού ανήκουν τα θέματα που σχετίζονται 
με την κατάρτιση έγκριση και εκτέλεση του προϋπολογι¬ 
σμού, τη μισθοδοσία του προσωπικού, την εκκαθάριση και 
πληρωμή των δαπανών, την είσπραξη των εσόδων, την εκ¬ 
πλήρωση των φορολογικών και ασφαλιστικών εισφορών 
και την προμήθεια των αναγκαίων υλικών και εφοδίων για 
τη λειτουργία του Κέντρου. 

(ϋί) Τμήμα Διοικητικής Μέριμνας: Στην αρμοδιότητα του 
τμήματος αυτού ανήκουν η διοικητική και γραμματειακή 
υποστήριξη του Δ.Σ., ή διακίνηση της αλληλογραφίας, ή 
Πρωτοκόλληση και Αρχειοθέτηση, ο καθαρισμός των γρα¬ 
φείων, το τηλεφωνικό κέντρο και κάθε άλλη αρμοδιότητα 
που δεν ανήκει στα άλλα τμήματα της διεύθυνσης. 

5. Τα Παραρτήματα του Κέντρου ιδρύονται, οργανώνο¬ 
νται και λειτουργούν με τη διαδικασία του άρθρου 26 παρ 
4 του Ν. 2083/1992. 

6. Ο οργανισμός λειτουργίας του Κέντρου καταρτίζεται 
από το Διοικητικό Συμβούλιο και κυρώνεται με απόφαση 
του Υπουργού Εθνικής Παιδείας και θρησκευμάτων. 

Άρθρο 3 
Διοίκηση 

1. Η διοίκηση του Κέντρου Ελληνικής Γλώσσας ασκείται 
από επταμελές (7) Διοικητικό Συμβούλιο το οποίο συγκρο¬ 
τείται από: 

α-δ) Τέσσερα μέλη που ορίζονται ανά ένα, με τον ανα¬ 
πληρωτή του, από κάθε Πρόεδρο των υφισταμένων αυτο- 
δυνάμων Τμημάτων Φιλολογίας των Φιλοσοφικών Σχολών 
των Α.Ε.Ι. Σε περίπτωση αυτοδυναμίας νέων Τμημάτων 
Φιλολογίας, ο ορισμός των τεσσάρων μελών και των ανα¬ 
πληρωματικών τους γίνεται με απόφαση του Υπουργού 
Εθνικής Παιδείας και θρησκευμάτων, με επιλογή μεταξύ 
των προσώπων που υποδεικνύουν, κατά τα ανωτέρω και οι 
Πρόεδροι των Τμημάτων αυτών. 

ε) Ένα (1) μέλος εκπρόσωπο του Υπουργού Εθνικής 
Παιδείας και θρησκευμάτων που ορίζεται με τον αναπλη¬ 
ρωτή του από τον Υπουργό Εθνικής Παιδείας και θρη¬ 
σκευμάτων. 

στ) Ένα (1) μέλος εκπρόσωπο του Υπουργού Εξωτερι¬ 
κών για θέματα απόδημου Ελληνισμού που ορίζεται με τον 
αναπληρωτή του από τον Υπουργό Εξωτερικών ή και τον 
αρμόδιο Υφυπουργό και 

ζ) Ένα (1) μέλος εκπρόσωπο του Υπουργού Πολιτισμού 
που ορίζεται μαζί με τον αναπληρωτή του από τον 
Υπουργό Πολιτισμού. 

2. Τα μέλη του Δ.Σ. πρέπει να είναι διακεκριμένοι επι¬ 
στήμονες σε ειδικότητες αμέσως σχετιζόμενες με τους 
σκοπούς του κέντρου. 

3. Ο διορισμός των μελών του Δ.Σ. γίνεται με απόφαση 
του Υπουργού Εθνικής Παιδείας και θρησκευμάτων η 
οποία δημοσιεύεται στην Εφημερίδα της Κυβερνήσεως. 
Με την απόφαση διορισμού ορίζεται ένα εκ των μελών της 
ως πρόεδρος καθώς και ο αναπληρωτής του. Με την ίδια 
απόφαση ορίζεται και ο Γραμματέας του Δ.Σ. ο οποίος εί¬ 
ναι υπάλληλος του Κέντρου ή των υπηρεσιών ή των φο- 

ρέων αρμοδιότητας Υπουργείου Εθνικής Παιδείας και 
θρησκευμάτων. 

4. Η θητεία των μελών του Δ.Σ. είναι πενταετής. 

5. Η θητεία μέλους του Δ.Σ. λήγει πριν από την εκπνοή 
της πενταετίας λόγω: 

(α) Παραίτησης από τη θέση του ως μέλους. 

(β) Απώλειας της ιδιότητας με την οποία διορίστηκε. 

(γ) Καταδίκης λόγω διαπράξεως κακουργήματος ή στερή- 
σεως των πολιτικών του δικαιωμάτων λόγω καταδίκης. 

(δ) Καταδίκης σε οποιαδήποτε ποινή λόγω διαπράξεως 
κάποιας από τις αξιόποινες πράξεις που αναφέρονται 
στην παράγραφο 2 του άρθρου 22 του Υπαλληλικού Κώ¬ 
δικα ή για ανυποταξία ή λιποταξία. 

Στις περιπτώσεις αυτές ορίζεται νέο μέλος σύμφωνα με 
τα προβλεπόμενα στην παρ. 1 του παρόντος άρθρου για 
τον υπολειπόμενο χρόνο της θητείας. 

6. Το Δ.Σ. συνέρχεται τακτικά ανά δίμηνο και εκτάκτως 
όσες φορές το ζητήσει ο Πρόεδρος με πρόσκλησή του ή 
με αίτησή τους, τρία τουλάχιστον μέλη του. Ο Πρόεδρος 
υποχρεούται να συγκαλεί το Δ.Σ., όταν τούτο ζητηθεί από 
τον Υπουργό Εθνικής Παιδείας και θρησκευμάτων. 

7. Το Δ.Σ. βρίσκεται σε απαρτία, όταν παρόντα είναι 
τουλάχιστον πέντε (5) μέλη του, μεταξύ των οποίων απα- 
ραιτήτως ο Πρόεδρος ή ο αναπληρωτής του. Το Δ.Σ. μπο¬ 
ρεί να συνέρχεται νόμιμα για τις τρέχουσες υποθέσεις και 
μετά τη λήξη της θητείας του και μέχρι του ορισμού νέου 
Δ.Σ. 

8. Οι αποφάσεις του Δ.Σ. λαμβάνονται με πλειοψηφία 
των παρισταμένων μελών κατά τη συνεδρίαση. Σε περί¬ 
πτωση ισοψηφίας, υπερισχύει η άποψη, υπέρ της οποίας 
συντάσσεται ο Πρόεδρος ή ο ασκών καθήκοντα Προέ¬ 
δρου. 

9. Των συνεδριάσεων του Δ.Σ. τηρούνται πρακτικά, τα 
οποία καταχωρούνται σε ειδικό βιβλίο ή σε κινητά φύλλα 
που βιβλιοδετούνται κάθε χρόνο. Στα πρακτικά, τα οποία 
υπογράφονται από όλα τα μέλη που συμμετείχαν στη σχε¬ 
τική συνεδρίαση, καταχωρίζονται, όλες οι αποφάσεις που 
λαμβάνονται, καθώς και η γνώμη των μελών που τυχόν δια¬ 
φωνούν. Την επιμέλεια τήρησης των πρακτικών έχει ο 
Γ ραμματέας. 

10. Το Δ.Σ. συνεδριάζει, ύστερα από πρόσκληση του 
Προέδρου, η οποία επιδίδεται πέντε (5) τουλάχιστον ημέ¬ 
ρες πριν από την οριζόμενη ημέρα. Εκτάκτως είναι δυνατή 
τηλεγραφική πρόσκληση των μελών μία τουλάχιστον 
ημέρα πριν από τη συνεδρίαση του Δ.Σ. 

11. Η πρόσκληση εκτός της ημερομηνίας, της ώρας και 
του τόπου συνεδρίασης, περιλαμβάνει την ημερήσια διά¬ 
ταξη και την εισήγηση για κάθε θέμα, θέματα εκτός ημε¬ 
ρήσιας διατάξεως μπορεί να συζητηθούν μόνο ύστερα από 
απόφαση του Δ.Σ. 

12. Στα μέλη του Δ.Σ. και το Γραμματέα καταβάλλεται 
αμοιβή για κάθε συνεδρίαση, το ύψος της οποίας καθορί¬ 
ζεται με κοινή απόφαση των Υπουργών Οικονομικών και 
Εθνικής Παιδείας και θρησκευμάτων. Στα μέλη καταβάλ¬ 
λονται επιπλέον τα οδοιπορικά ή άλλα έξοδα που δαπάνη¬ 
σαν, εφόσον έγιναν με εντολή του Δ.Σ. και αποδεδειγμέ¬ 
νος πραγματοποιήθηκαν νόμιμα. 

Αρθρο 4 

Αρμοδιότητες Διοικητικού Συμβουλίου 

Το Δ.Σ. ασκεί τη γενική διοίκηση των υποθέσεων του 
Κέντρου και λαμβάνει αποφάσεις για όλα τα ζητήματα που 
το αφορούν. Ειδικότερα το Δ.Σ. 

(α) καταρτίζει τον ετήσιο προϋπολογισμό, τον απολογι¬ 
σμό και τον ισολογισμό του Κέντρου, τους οποίους και 
υποβάλλει για έγκριση στον Υπουργό Εθνικής Παιδείας 
και θρησκευμάτων, 


(β) εγκρίνει το ετήσιο πρόγραμμα δραστηριοτήτων του 
Κέντρου, 

(γ) συγκροτεί ομάδες έρευνας ή εργασίας, ή επιτροπές 
για τη μελέτη των θεμάτων που άπτονται των σκοπών του 
Κέντρου, 

(δ) εισηγείται στον Υπουργό Εθνικής Παιδείας και θρη¬ 
σκευμάτων τη σύσταση, οργάνωση και λειτουργία νέων 
υπηρεσιακών μονάδων στην Κεντρική Διοίκηση καθώς και 
των Παραρτημάτων, 

(ε) διαχειρίζεται τους πόρους του Κέντρου και πραγμα¬ 
τοποιεί δαπάνες βάσει του εγκεκριμένου προϋπολογι¬ 
σμού, 

(στ) αποφασίζει για κάθε θέμα σχετιζόμενο με την εύ¬ 
ρυθμη λειτουργία των υπηρεσιών του Κέντρου και την 
προστασία των πάσης φύσεως συμφερόντων του, 

(ζ) καταρτίζει και εισηγείται στον Υπουργό Εθνικής Παι¬ 
δείας και θρησκευμάτων την έκδοση του Οργανισμού Λει¬ 
τουργίας του Κέντρου. 

Αρθρο 5 

Αρμοδιότητες του Προέδρου 

1. Ο Πρόεδρος του Δ.Σ. του Κέντρου ασκεί τις εξής αρ¬ 
μοδιότητες: 

α. Εκπροσωπεί το Κέντρο, στα Δικαστήρια, στις Αρχές 
και στις σχέσεις του με κάθε τρίτο, εκτός αν άλλως ορίζει 
το Δ.Σ. 

β. Καταρτίζει την ημερήσια διάταξη, συγκαλεί και προε¬ 
δρεύει των εργασιών του Δ.Σ. 

2. Τον Πρόεδρο απόντα αναπληρώνει στην άσκηση των 
καθηκόντων και αρμοδιοτήτων του ο αναπληρωτής του. 

Αρθρο 6 

Γ ενικός Διευθυντής 

1. Στο Κέντρο Ελληνικής Γλώσσας συνίσταται θέση Γ ε¬ 
νικού Διευθυντή. 

2. Ως Γενικός Διευθυντής του Κέντρου προσλαμβάνε¬ 
ται με απόφαση του Υπουργού Εθνικής Παιδείας και θρη¬ 
σκευμάτων, ύστερα από πρόταση του Δ.Σ., επιστήμων 
διακεκριμένος με εμπειρία στα θέματα του Κέντρου και με 
τεκμηριωμένες διοικητικές ικανότητες. 

3.0 Γ ενικός Διευθυντής του Κέντρου: (α) μετέχει ως ει¬ 
δικός εισηγητής χωρίς δικαίωμα ψήφου στις συνεδριάσεις 
του Δ.Σ. και επιμελείται της εκτέλεσης των αποφάσεων 
αυτού, (β) εκδίδει εφόσον δεν ορίζεται διαφορετικά τις 
πράξεις διορισμού και απόλυσης του προσωπικού του Κέ¬ 
ντρου, σύμφωνα με τις αποφάσεις του Δ.Σ., (γ) προΐσταται 
των υπηρεσιών του Κέντρου και συντονίζει τη δράση τους 
(δ) εισηγείται στο Δ.Σ. από κοινού με το Διευθυντή της 
Διεύθυνσης Διοίκησης και Οικονομικής Διαχείρισης τον 
προϋπολογισμό, τον απολογισμό και τον ισολογισμό του 
Κέντρου, (ε) επιμελείται της πραγματοποίησης των δαπα¬ 
νών του Κέντρου στο πλαίσιο των αποφάσεων του Δ.Σ. (ς) 
εισηγείται στο Δ.Σ. κάθε θέμα που αφορά στη λειτουργία 
του Κέντρου. 

4. Ο Γενικός Διευθυντής μπορεί με απόφαση εγκρινό- 
μενη από το Δ.Σ. να μεταβιβάζει στους Διευθυντές το δι¬ 
καίωμα να υπογράφουν με εντολή του αποφάσεις, έγ¬ 
γραφα, πιστοποιητικά, εντολές ή άλλες διοικητικές πρά¬ 
ξεις. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


1175 


5. Οι αποδοχές του Γενικού Διευθυντή ορίζονται με 
απόφαση του Υπουργού Εθνικής Παιδείας και θρησκευ¬ 
μάτων μετά από εισήγηση του Δ.Σ. 

Αρθρο 7 

Στελέχωση Υπηρεσιών του Κέντρου 

1. Οι οργανικές θέσεις του Κέντρου ορίζονται κατά 
υπηρεσιακές μονάδες ως ακολούθως: 

α. Σε κάθε επιστημονικό τμήμα μια (1) θέση Διευθυντή 
και μία (1) θέση τακτικού ερευνητή. 

β. Στην Υπηρεσία Εκδόσεων και Βιβλιοθήκης μία (1) 
θέση Διευθυντή και τέσσερις (4) θέσεις Ειδικών Επιστη¬ 
μόνων. 

γ. Στη Διεύθυνση Διοίκησης και Οικονομικής Διαχείρι¬ 
σης μία (1) θέση Διευθυντή και είκοσι (20) θέσεις διοικητι¬ 
κού προσωπικού εκ των οποίων 8 ΠΕ, 4 ΤΕ, 6 ΔΕ, 2 ΥΕ. 

2. Για την πλήρωση των θέσεων της προηγούμενης πα¬ 
ραγράφου εφαρμόζονται αναλόγως οι διατάξεις του Ν. 
2190/1994. Κατ’ εξαίρεση η πλήρωση των θέσεων των 
διευθυντών των επιστημονικών τμημάτων μπορεί να γίνε¬ 
ται και με ανάθεση καθηκόντων από μέλη του διδακτικού ή 
εκπαιδευτικού προσωπικού των ΑΕΙ, ΤΕΙ ή των άλλων βαθ¬ 
μιδών της εκπαίδευσης με ταυτόχρονη ή μη άσκηση των 
κυρίων καθηκόντων τους. 

3. Ως Διευθυντές των Επιστημονικών τμημάτων προσ¬ 
λαμβάνονται διακεκριμένοι επιστήμονες οι οποίοι έχουν 
ειδίκευση και εμπειρία στα επιστημονικά αντικείμενα του 
οικείου Τμήματος. Η πρόσληψη ενεργείται με απόφαση 
του Υπουργού Εθνικής Παιδείας και θρησκευμάτων, 
ύστερα από εισήγηση του Δ.Σ. του Κέντρου. 

4. Το Δ.Σ. με απόφασή του μπορεί να αναθέτει σε μέλη 
του την εποπτεία των επιστημονικών τμημάτων. 

5. Το προσωπικό του κέντρου προσλαμβάνεται με 
σχέση εργασίας ιδιωτικού δικαίου αορίστου ή ορισμένου 
χρόνου αναλόγως των αναγκών. Τα τυπικά προσόντα, η 
κατηγορία και η διάρκεια της σύμβασης ορίζονται στην 
προκήρυξη πλήρωσης της θέσης. 

6. Με απόφαση του Δ.Σ. μπορεί να προσλαμβάνεται 
προσωπικό με σύμβαση μίσθωσης έργου ή ωριαία αντιμι¬ 
σθία για την κάλυψη αναγκών μόνο στις περιπτώσεις που 
υπάρχει εγγεγραμμένη πίστωση στον εγκεκριμένο προϋ¬ 
πολογισμό του Κέντρου. 

7. Οι αποδοχές των Διευθυντών της Κεντρικής Διοίκη¬ 
σης του Κέντρου ορίζονται με απόφαση του Υπουργού 
Εθνικής Παιδείας και θρησκευμάτων ύστερα από εισή¬ 
γηση του Δ.Σ. Γ ια το λοιπό προσωπικό οι αποδοχές καθο¬ 
ρίζονται με απόφαση του Δ.Σ. 

Αρθρο 8 

Διευθυντές παραρτημάτων 

Σε κάθε παράρτημα του Κέντρου στο εσωτερικό ή το 
εξωτερικό προβλέπεται θέση Διευθυντή ο οποίος διευθύ¬ 
νει το παράρτημα, προΐσταται του προσωπικού και ασκεί 
κάθε αρμοδιότητα που ορίζεται στο διάταγμα ίδρυσης του 
παραρτήματος, στον οργανισμό λειτουργίας αυτού καθώς 
και όσες του ανατίθενται από το Δ.Σ., τον Πρόεδρο και το 
Γ ενικό Διευθυντή. 

Αρθρο 9 
Πόροι 

1. Πόροι του Κέντρου είναι: 

(α) Ετήσια επιχορήγηση από τον τακτικό Προϋπολογι¬ 
σμό και τον Προϋπολογισμό Δημοσίων Επενδύσεων, σύμ¬ 
φωνα με το άρθρο 26 παρ. 2 του Ν. 2083/1992. 

(β) Χρηματοδοτήσεις από διεθνείς οργανισμούς, από 
ιδιωτικούς οργανισμούς και ιδιώτες από δωρεές, κληρονο¬ 


μιές, κληροδοσίες και πάσης φύσεως τακτικές ή έκτακτες 
εισφορές ημεδαπών ή αλλοδαπών φυσικών ή νομικών 
προσώπων. 

(γ) Έσοδα από παροχή υπηρεσιών προς τρίτους και από 
την εκμετάλλευση της περιουσίας του Κέντρου. 

(δ) Τόκοι από καταθέσεις και λοιπά πάσης φύσεως 
έσοδα. 

2. Οι πόροι και τα έσοδα του Κέντρου από οποιαδήποτε 
πηγή και αν προέρχονται κατατίθενται σε λογαριασμό 
Τράπεζας και η ανάληψη, διάθεση ή πραγματοποίηση 
οποιοσδήποτε δαπάνης από το λογαριασμό αυτό γίνεται 
με ειδική εντολή του Γ ενικού Διευθυντή ή σε περίπτωση 
που δεν υπάρχει από τον Προέδρο του Δ.Σ. 

Αρθρο 10 

Εκτέλεση εργασιών - προμήθειες 

1. Η πραγματοποίηση δαπανών για την εκτέλεση οποι- 
ωνδήποτε εργασιών ή τη μίσθωση οποιουδήποτε είδους ή 
την προμήθεια αναλωσίμων ή μη υλικών, οργάνων, μηχα¬ 
νημάτων, επίπλων, σκευών, εργαστηριακού εξοπλισμού 
και οποιουδήποτε άλλου χρήσιμου είδους γίνεται με 
εντολή του Γ ενικού Διευθυντή ύστερα από αιτιολογημένη 
απόφαση του Δ.Σ. 

2. Για κάθε εργασία ή μίσθωση ή προμήθεια διενεργεί- 
ται πρόχειρος μειοδοτικός διαγωνισμός. Γ ια δαπάνες πο¬ 
σού κατώτερου των πέντε (5) εκατομμυρίων το Δ.Σ. μπο¬ 
ρεί να αποφασίζει με βάση την εκτίμηση των τιμών που 
προσφέρει η αγορά. 

Αρθρο 11 

Οικονομική Διαχείριση 

1. Η οικονομική διαχείριση του Κέντρου περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση η 
πρώτη διαχειριστική περίοδος αρχίζει από την ημέρα που 
δημοσιεύθηκε στην Εφημερίδα της Κυβερνήσεως η από¬ 
φαση του Υπουργού Εθνικής Παιδείας, και θρησκευμάτων 
για το διορισμό του πρώτου Δ.Σ. και λήγει την 31 η Δεκεμ¬ 
βρίου του επόμενου έτους. 

2. Ο ετήσιος ισολογισμός του Κέντρου καταρτίζεται με 
τη λήξη του οικονομικού έτους και συνοδεύεται από λε¬ 
πτομερή έκθεση του Δ.Σ. για τη διαχείριση και την οικονο¬ 
μική απόδοση των δραστηριοτήτων του κατά το οικονο¬ 
μικό έτος, καθώς και τις προβλέψεις για το μέλλον. 
Ομοίως με τη λήξη του οικονομικού έτους καταρτίζεται ο 
προϋπολογισμός και το πρόγραμμα δραστηριοτήτων για το 
επόμενο έτος. 

3. Ο έλεγχος των οικονομικών καταστάσεων του κέ¬ 
ντρου γίνεται από ορκωτό ελεγκτή, οριζόμενον κατ’ έτος 
από το Δ.Σ. Ο ελεγκτής υποβάλλει την έκθεσή του στο 
Δ.Σ. του Κέντρου και στον Υπουργό Εθνικής Παιδείας και 
θρησκευμάτων. 

Αρθρο 12 
Βιβλία και Στοιχεία 

1. Το Κέντρο υποχρεούται να τηρεί τα εξής βιβλία και 
στοιχεία: 

(α) Βιβλίο πρωτοκόλλου αλληλογραφίας. 

(β) Βιβλίο πρακτικών συνεδριάσεων. 

(γ) Βιβλίο λογιστικής παρακολούθησης, όπου καταχωρί¬ 
ζονται με χρονολογική σειρά και λογιστική τάξη, όλα τα 
έσοδα και τα έξοδα του Κέντρου στη διάρκεια της χρήσης. 

(δ) Στελέχη αριθμημένων διπλότυπων αποδείξεων εί¬ 
σπραξης και ενταλμάτων πληρωμής, θεωρημένα από το 
Γενικό Διευθυντή του Κέντρου. 

(ε) Κάθε άλλο βιβλίο ή στοιχείο που προβλέπεται από 

τον Κ.Φ.Σ. ή που κρίνεται απαραίτητα για την εκπλήρωση 
των σκοπών του. 

2. Τα βιβλία και τα στοιχεία μπορούν να τηρούνται και 
μηχανογραφικά, κατά τις εκάστοτε τεχνικές δυνατότητες 
και σύμφωνα με τις κείμενες διατάξεις. 

Αρθρο 13 

Διάλυση του Κέντρου - Τύχη της Περιουσίας του 
Σε περίπτωση διάλυσης του Κέντρου για οποιονδήποτε 
λόγο, η περιουσία του περιέρχεται στο Υπουργείο Εθνικής 
Παιδείας και θρησκευμάτων. 

Άρθρο 14 

Μεταβατικές διατάξεις 

1. Τα μέλη των εδαφίων α-δ της παρ. 1 του άρθρου 3, 
ορίζονται κατά την πρώτη εφαρμογή του παρόντος από 
τον Υπουργό Εθνικής Παιδείας και θρησκευμάτων. Το 
πρώτο Διοικητικό Συμβούλιο διορίζεται το αργότερο μέσα 
σε τρεις (3) μήνες από τη δημοσίευση του διατάγματος και 
Π θητεία των μελών του είναι τριετής. 

2. Μέχρι την πλήρωση της θέσης του Γενικού Διευθυ¬ 
ντή, τις αρμοδιότητες αυτού ασκεί ο Πρόεδρος. 

3. Ο προϋπολογισμός του Κέντρου κατά τον πρώτο 
χρόνο λειτουργίας του καταρτίζεται μέσα σε δύο μήνες 
από το διορισμό του πρώτου Δ.Σ. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρό¬ 
ντος. 

Αθήνα, 9 Μαΐου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΦΑΤΟΥΡΟΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 101 
Τροποποίηση διατάξεων του Π.Δ/τος 250/92 (ΦΕΚ 138/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24, παρ. 2 περ. στ’ και των 
άρθρων 28 και 29 του Ν. 1566/85 (ΦΕΚ 167Α), όπως 
τροποποιήθηκαν από τις διατάξεις του άρθρου 12 του Ν. 


ΕΛΛΗΝΙΚΗ ΔΗΜΟΚΡΑΤΙΑ 


1824/88 (ΦΕΚ 296/Α) και του άρθρου 17 του Νόμου 
2009/92 (ΦΕΚ 18Α). 

2. Τη 12/93 Πράξη του Παιδαγωγικού Ινστιτούτου. 

3. Το γεγονός ότι με το παρόν διάταγμα δεν προκαλείται 
δαπάνη. 

4. Την 44/1994 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο 1 

Η παρ. 6 του άρθρου 5 του Π.Δ/τος 250/92 (ΦΕΚ 
138/Α) αντικαθίσταται ως εξής: 

Α. Κατά τη διάρκεια της Εισαγωγικής Επιμόρφωσης οι 
επιμορφούμενοι σε χρόνο που ορίζεται από το Συντονι¬ 
στικό Συμβούλιο του ΠΕΚ: 

α) Εκπονούν ατομική ή ομαδική εργασία στα πλαίσια των 
στόχων και του περιεχομένου της επιμόρφωσης. 

β) Πραγματοποιούν τουλάχιστον μία δειγματική διδα¬ 
σκαλία. 

Β· Κατά τη διάρκεια της Περιοδικής Επιμόρφωσης οι 
επιμορφούμενοι σε χρόνο που ορίζεται από το Συντονι¬ 
στικό Συμβούλιο του ΠΕΚ: 

α) Εκπονούν ατομική ή ομαδική εργασία στα πλαίσια των 
στόχων και του περιεχομένου της επιμόρφωσης. 

β) Πραγματοποιούν δειγματικές διδασκαλίες στη σχο¬ 
λική τάξη ή στο ΠΕΚ. 

Άρθρο 2 

1. Η παρ. 6 του άρθρου 6 του Π.Δ/τος 250/92 (ΦΕΚ 
138/Α) αντικαθίσταται ως εξής: 

(6) Οι επιμορφούμενοι σε όλα τα προγράμματα επιμόρ¬ 
φωσης με αδικαιολόγητες απουσίες περισσότερες του 
10% των ωρών του προγράμματος ή με αδικαιολόγητες 
και δικαιολογημένες απουσίες περισσότερες του 20%, 
θεωρείται ότι δεν ολοκλήρωσαν την επιμόρφωσή τους και 
δε λαμβάνουν την προβλεπόμενη από την παρ. 10 του πα¬ 
ρόντος άρθρου βεβαίωση επιτυχούς παρακολούθησης 
της επιμόρφωσης. 

2. Η παρ. 10 το άρθρου 6 του Π.Δ. 250/1992 (ΦΕΚ 
138Α ) αντικαθίσταται ως εξής: 

«10. Σε όσους ολοκληρώνουν ή έχουν ολοκληρώσει τη 
φοίτησή τους σε προγράμματα επιμόρφωσης, χορηγείται 
βεβαίωση σύμφωνα με το οικείο υπόδειγμα των παραρτη¬ 
μάτων Α , Β και Γ του παρόντος, εφόσον δεν έχουν υπερ- 
βεί το προβλεπόμενο όριο απουσιών, έχουν εκπληρώσει 
τις υποχρεώσεις τους και έχουν αξιολογηθεί θετικά σύμ¬ 
φωνα με τις διατάξεις του παρόντος». 


ΠΑΡΑΡΤΗΜΑ Α - 


ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΠΕΡΙΦΕΡΕΙΑΚΟ ΕΠΙΜΟΡΦΩΤΙΚΟ ΚΕΝΤΡΟ 


ΑΡΙΘΜ. ΠΡΩΤ. 

Βεβαιώνεται ότι ο/η 


ΒΕΒΑΙΩΣΗ 

ΕΙΣΑΓΩΓΙΚΗΣ ΕΠΙΜΟΡΦΩΣΗΣ 


παρακολούθησε επιτυχώς την Εισαγωγική Επιμόρφωση 

στο Περιφερειακό Επιμορφωτικό Κέντρο . 

σύμφωνα με τις διατάξεις του Π.Δ/τος . 


Ο ΔΙΕΥΘΥΝΤΗΣ ΤΟΥ ΠΕΚ 
Τ.Σ.Υ. 


Ο ΓΡΑΜΜΑΤΕΑΣ 

Τ.Υ. 


Ο ΥΠΟΔΙΕΥΘΥΝΤΗΣ ΤΟΥ ΠΕΚ 
Τ.Υ. 

ΠΑΡΑΡΤΗΜΑ Β 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΡΙΦΕΡΕΙΑΚΟ ΕΠΙΜΟΡΦΩΤΙΚΟ ΚΕΝΤΡΟ ΑΡΙΘΜ. ΠΡΩΤ. 


ΒΕΒΑΙΩΣΗ 

ΣΤΗΝ ΠΕΡΙΟΔΙΚΗ ΕΠΙΜΟΡΦΩΣΗ 


Πιστοποιείται ότι ο/η 


παρακολούθησε επιτυχώς τον κύκλο Περιοδικής Επιμόρφωσης στο Περιφερειακό Επιμορφωτικό Κέντρο 
.σύμφωνα με τις διατάξεις του Π.Δ/τος . 


0 ΔΙΕΥΘΥΝΤΗΣ ΤΟΥ ΠΕΚ 

0 ΓΡΑΜΜΑΤΕΑΣ 

0 ΥΠΟΔΙΕΥΘΥΝΤΗΣ ΤΟΥ ΠΕΚ 

Τ.Σ.Υ. 

Τ.Υ. 

Τ.Υ. 


ΠΑΡΑΡΤΗΜΑ Γ 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΡΙΦΕΡΕΙΑΚΟ ΕΠΙΜΟΡΦΩΤΙΚΟ ΚΕΝΤΡΟ ΑΡΙΘΜ. ΠΡΩΤ. 


ΒΕΒΑΙΩΣΗ 

ΕΙΔΙΚΟΥ ΕΠΙΜΟΡΦΩΤΙΚΟΥ ΠΡΟΓΡΑΜΜΑΤΟΣ 


Βεβαιώνεται ότι ο/η 


παρακολούθησε επιτυχώς το Ειδικό Επιμορφωτικό Πρόγραμμα, διάρκειας .ωρών, το οποίο λειτούργησε, 

απώ .έως .στο Περιφερειακό Επιμορφωτικό Κέντρο .σύμφωνα με τις 

διατάξεις του .Π.Δ/τος και την .Απόφαση του Υπουργού Εθνικής Παιδείας και θρησκευμάτων και 

στο αντικείμενο . 


Ο ΔΙΕΥΘΥΝΤΗΣ ΤΟΥ ΠΕΚ 
Τ.Σ.Υ. 


Ο ΓΡΑΜΜΑΤΕΑΣ 
Τ.Υ. 


Ο ΥΠΟΔΙΕΥΘΥΝΤΗΣ ΤΟΥ ΠΕΚ 
Τ.Υ. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 9 Μαΐου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ Α. ΦΑΤΟΥΡΟΣ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 102 
Τροποποίηση διατάξεων που ρυθμίζουν θέματα σχολείων 
Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παράγραφος 11, του άρ¬ 
θρου 7 παράγραφος 5, του άρθρου 8 παράγραφος 9, του 
άρθρου 9 παράγραφος 9 και του άρθρου 32 παράγραφος 
6 του Νόμου 1566/85 «Δομή και λειτουργία της πρωτο¬ 
βάθμιας και δευτεροβάθμιας εκπαίδευσης και άλλες δια¬ 
τάξεις». 

2. Το άρθρο 29Α του Ν. 1558/1985, όπως προσετέθη 
με το άρθρο 27 του Ν. 2081/1992 - Α' 154. 

3. Το γεγονός ότι από την έκδοση του παρόντος προε¬ 
δρικού διατάγματος δεν προκαλείται δαπάνη σε βάρος 
του Κρατικού Προϋπολογισμού. 

4. Την αριθμ. 113/94 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Εξαιρετικά και μόνο για το σχολικό έτος 1993-94 ως 
ημερομηνία λήξεως των μαθημάτων του τρίτου (Γ) τριμή¬ 
νου για όλες τις σχολικές μονάδες Δευτεροβάθμιας Εκ¬ 
παίδευσης, καθορίζεται η 27 Μαΐου 1994. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 11 Μαΐου 1994 


(6) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 103 
Σύσταση τριών (3) θέσεων με σύμβαση εργασίας ιδιωτικού 
δικαίου στο Γ ραφείο του Γ ενικού Διευθυντή του ΟΣΕ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 2 2 του Ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση θε¬ 
μάτων διοίκησης» (Α' 28). 

β) Του Ν. 1365/1983 «Κοινωνικοποίηση των επιχειρή¬ 
σεων δημοσίου τομέα ή κοινής ωφελείας...» (Α’ 80). 

γ) Του Π.Δ/τος 59/1985 «δομή, ρόλος και τρόπος διοί¬ 
κησης και λειτουργίας της κοινωνικοποιημένης επιχείρη¬ 
σης «Οργανισμός Σιδηροδρόμων Ελλάδος (ΟΣΕ)» (Α' 22). 

δ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 (Α' 154). 

ε) Της αριθμ. 414/1993 απόφασης του Πρωθυπουργού 
και Υπουργού Μεταφορών και Επικοινωνιών «ανάθεση αρ¬ 
μοδιοτήτων Υπουργού Μεταφορών και Επικοινωνιών στον 
Υφυπουργό Μεταφορών και Επικοινωνιών» (Β' 838). 

2. Το γεγονός ότι από τις διατάξεις του διατάγματος αυ¬ 
τού προκαλείται δαπάνη σε βάρος του προϋπολογισμού 
του ΟΣΕ από την κάλυψη των ανωτέρω θέσεων και η 
οποία θα είναι, για το έτος 1994, της τάξης των 
25.0000.000 δραχμών και θα καλυφθεί από τις πιστώσεις 
του τακτικού προϋπολογισμού του ΟΣΕ και ειδικότερα 
από τη δαπάνη, που έχει προβλεφθεί για πρόσληψη προ¬ 
σωπικού (Κεφ. Α/4). 

3. Το γεγονός ότι ο Γενικός Διευθυντής του ΟΣΕ, 
εκλεγμένος από το Δ.Σ. που διορίζεται απ’ ευθείας, ασκεί 
τη διοίκηση του Οργανισμού αυτού. 

4. Την αριθμ. 157/1994 γνωμοδότηση του Συμβουλίου 
της Επικράτειας, με πρόταση του Υφυπουργού Μεταφο¬ 
ρών και Επικοινωνιών, αποφασίζουμε: 

Άρθρο μόνο 

Συνιστώνται τρεις (3) θέσεις με σύμβαση εργασίας ιδιω¬ 
τικού Δικαίου στο Γ ραφείο του Γ ενικού Διευθυντή του Ορ¬ 
γανισμού Σιδηροδρόμων Ελλάδος (ΟΣΕ). 

Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 11 Μαΐου 1994 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

